पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में ढिलाई पर सीएम अशोक गहलोत की डांट के बाद अब जिला पुलिस अलर्ट हो गई है। कोविड-19 प्रोटोकॉल तोड़ने पर पिछले 24 घंटों में 425 लोगों को पकड़कर उनसे 90,100 रुपए का जुर्माना वसूला गया है। जबकि 162 वाहन जब्त किए गए हैं।
पुलिस अधीक्षक केसर सिंह शेखावत के मुताबिक इनमें 20 लोगों मास्क नहीं लगाने,31 लोगों को सार्वजनिक स्थान पर थूकने, 290 लोगों को सोशल डिस्टेंसिंग नहीं रखने पर पकड़ा गया। जबकि 84 लोगों के एमवी एक्ट में चालान कर उनके 162 वाहनों को जब्त किया गया है। शेखावत ने बताया कि बुधवार को बाड़ी में मुख्य बाजार, गुमट, कसाई पाड़ा, बसेड़ी बस स्टैंड, महाराज बाग बस स्टैंड चौराहा, सैंपऊ रोड़ पर कार्रवाई की गई।
इस दौरान पुलिस की ओर से लोगों को घरों में रहने और कोरोना प्रोटोकॉल का कड़ाई से पालन करने को कहा गया। बिना काम सडकों पर घूम रहे 40 जनों को पकड़कर कस्तूरबा गांधी विद्यालय स्थित क्वारेंटाइन सेंटर में भेजा गया है। इन्हें आरटीपीसीआर जांच रिपोर्ट नेगेटिव आने के बाद ही घर जाने दिया जाएगा।
एसपी शेखावत ने बताया कि सभी थानों को निर्देश दिए गए हैं कि कोरोना गाइड लाइन का सख्ती से पालन कराया जाए। गैर जरूरी काम से घूम रहे लोगों के साथ किसी तरह की नरमी नहीं बरती जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn